પૂર્વ મિદનાપુરના આ મામલામાં એન્જીનિયરીંગના તૃતિય વર્ષના છાત્રને દોષિત ઠેરવતા ૫ વર્ષની કેદની સજા સંભળાવી હતી. કોર્ટે આની સાથોસાથ દોષિતને રૃા. ૯૦૦૦નો દંડ પણ ફટકાર્યો હતો. દોષિતે જે છોકરીની તસ્વીરો વાયરલ કરી હતી જજે તેને સુનાવણી દરમિયાન રેપ પીડિત ગણી છે. સૌથી મહત્વની વાત એ છે કે, કોર્ટે આ કેસનો માત્ર બે મહિનાની અંદર જ ફેંસલો સંભળાવી દીધો હતો. પોર્ન રિવેન્જના આ મામલામાં બીટેકના છાત્રની ઇન્ટરનેટ પર એક છોકરી સાથે મુલાકાત થઇ હતી. સોશ્યલ મીડિયા થકી તે ૩ વર્ષ સુધી તેની મિત્ર રહી હતી. બાદમાં છાત્રએ છોકરીનો વિશ્વાસ કેળવી તેની અંગત તસ્વીરો માંગી હતી. છોકરીએ તેની વાતમાં આવી જઇને ફોટા મોકલી દીધા હતા. છાત્ર પછી તેની સાથે શારીરિક સંબંધ બનાવવા દબાણ કરવા લાગ્યો હતો. છોકરીએ વિરોધ કર્યો તો બદલો લેવા અને હેરાન કરવા માટે છોકરાએ તેની અંગત તસ્વીરો સોશ્યલ મીડિયા ઉપર વાયરલ કરી દીધી હતી.